## Odluka o načinu i uvjetima odobravanja kredita bankama za održavanje dnevne likvidnosti

### NN 18/1992 (31.3.1992.), Odluka o načinu i uvjetima odobravanja kredita bankama za održavanje dnevne likvidnosti

# NARODNA BANKA HRVATSKE

Na temelju članka 21. i 67. stavak 1. točka 8) Uredbe o Narodnoj banci
Hrvatske ("Narodne novine", broj 71/91), Savjet Narodne banke
Hrvstske donio je

## ODLUKU

### o načinu i uvjetima odobravanja kredita bankama za održavanje dnevne likvidnosti

I.

Narodna banka Hrvatske odobrava bankama kratkoročne kredite za održavanje
njihove dnevne likvidnosti (u nastavku teksta: "kredit za likvidnost")
u visini, uz uvjete i na način što su utvrđeni ovom odlukom.

II.

Kredit za likvidnost Narodna banka Hrvatske odobrava na temelju portfelja
vrijednosnih papira kojima banka raspolaže:

1) blagajničkih zapisa Narodne banke Hrvatske, i to:

- blagajničkih zapisa što su ih banke obvezne upisati na temelju propisa
o načinu održavanja minimalne likvidnosti banaka

- do iznosa 30% nominalne vrijednosi tih zapisa;

- ostalih blagajničkih zapisa

- do iznosa 100% nominalne vrijednosti tih zapisa

2) obveznica što ih je izdala Republika Hrvatska koja je preuzela obvezu
da ih amortizira, a izdala ih je radi prikupljanja novčanih sredstava i
glase na hrvatske dinare do iznosa 50% nominalne vrijednosti tih obveznica
koje dospijevaju u roku do tri mjeseca od dana korištenja kredita;

3) eskontiranih mjenica što su ih izdala poduzeća s rokom od dva ili
više mjeseci, na koje su banke dale avale do visine 20% nominalne vrijednosti
mjenica do čijeg roka dospijeća preostaje najviše 30 dana;

4) blagajničkih zapisa banaka i drugih izdavalaca izdanih s rokom od
šest ili više mjeseci - do iznosa 30% nominalne vrijednosti zapisa do čijeg
roka dospijeća preostaje najviše 30 dana;

5) komercijalnih zapisa izdanih s rokom od dva ili više mjeseci - do
visine 20% nominalne vrijednosti zapisa do čijeg roka dospijeća preostaje
najviše 30 dana.

III.

Kreditom za likvidnost banka se može koristiti uz uvjet da u proteklih
60 dana nije imala dospjelih nenamirenih obveza iz kredita za likvidnost.

IV.

U dane korištenja kredita za likvidnost, u smislu ove odluke, banka
ne može povećavati kredite ni druge plasmane. Pod kreditima i drugim plasmanima
u smislu ove odluke, razumijevaju se plasmani propisani Odlukom o metodologiji
utvrđivanja ukupnih plasmana banaka ("Službeni list SFRJ", br.
9/90 i 27/90; "Narodne novine" br. 53/91). medubankarski plasmani
i plasmani u dobrovoljne blagajničke zapise Narodne banke Hrvatske.

V.

Kreditom za likvidnosti, u smislu ove odluke, banka se može koristiti
neprekidno ili s prekidima do ukupno deset radnih dana u mjesecu, bez obzira
na iznos korištenog kredita. Danom početka korištenja kredita smatra se
dan kad su banci prenesena sredstva na njezin žiro-račun, a dan kad banka
vrati kredit ne računa se kao dan korištenja kredite Ako banka vrati kredit
istog dana kad su joj sredstva prenesena na žiro-račun, smatrat će se da
se kreditom koristila jedan dan. Radnim danom, u smislu ove odluke, ne
računa se subota.

VI.

Banke sa sjedištem u Republici Hrvatshoj dužne su kredite za likvidnost
korištene temeljem neto smanjenja devizne stednje i deponirane devizne
štednje vratiti Narodnoj banci Hrvatske i to najkasnije u šest jednakih
mjesečnih obroka s tim da prvi obrok dospijeva 30. travnja 1992. godine.
Filijale banaka koje imaju sjedište izvan Republike Hrvatske dužne su kredite
za likvidnost korištene temeljem neto smanjenja devizne štednje i deponirane
devizne štednje vratiti Narodnoj banci Hrvatske i to najkasnije u tri jednaka
mjesečna obroka s tim da prvi obrok dospijeva 30. travnja 1992. godine.
Banke sa sjedištem u Republici Hrvatskoj i filijale banaka koje imaju sjedište
izvan Republike Hrvatske mogu kredite za likvidnost koristene temeljem
neto smanjenja devizne štednje i deponirane devizne stednje vratitn Narodnoj
banci Hrvatske i prije rokova navedenih u stavcima 1. i 2. ove točke odluke.
Banke koje koriste kredit za likvidnost temeljem neto smanjenja devizne
štednje kod Narodne banke Hrvatske, stupanjem na snagu ove odluke dužne
su držati u svojem portfelju kratkoročne vrijednosne papire u visini korištenog
kredita.

VII.

Vrijednosni papiri na temelju kojih se banka koristi lombardnim kreditom
ili reeskontnim kreditom ne mogu biti osnova za korištenje kredita za likvidnost
u smislu ove odluke.

VIII.

Pod bankom, u smislu ove odluke, razumijevaju se banke koje su osnovane
kao pravna osoba na temelju Zakona o bankama i drugim financijskim organizacijama
("Službeni list SFRJ", br.10/89, 40/89, 87/89, 18/90. i 72/90;
"Narodne novine", br. 53/91).

IX.

Danom stupanja na snagu ove odluke, prestaje važiti Odluka o načinu
i uvjetima odobravanja kredita bankama za održavanje dnevne likvidnosti
("Narodne novine", broj 61/91).

X.

Ova odluka stupa na snagu danom objave u "Narodnim novinama",
a primjenjuje se od 1. travnja 1992. godine.

O. br. 14/92.

Zagreb. 31. ožujka 1992.

Predsjednik Savjeta Narodne banke Hrvatske

Guverner Narodne banke Hrvatske

**dr. Ante Čičin-Šain, v. r.**

Odluka, NN 18/1992-416